text: Stórar upphæddir til avrigging av oljuvinnu - Føroyar kunnu vera við
text: #000001
text: Roknað verður við, at 373 mia. kr. fara at verða brúktar komandi 20 árini til avrigging av olju- og gassinstallatiónum í bretska partinum av Norðsjónum.
text: #000002
text: Í grannaoyggjunum Hetlandi raðfesta tey nýggju avriggingarvinnuna - kunnu Føroyar læra av teimum?
text: #000003
text: FOÍB, Føroya Orkuídnaðarbólkur, hevur hugt at hesum nýggja ídnaðinum fyri at vita, hvørjir møguleikar eru hjá føroyskum vinnulívi at vera við.
text: #000004
text: “Heldur enn at flyta stórar gamlar oljupallar til Føroya at taka sundur, kunnu vit taka minni partar av oljuinstallatiónum, ið seta færri krøv til umstøðurnar á landi. Men høvuðsuppgávurnar liggja til havs, og tær kunnu vit eisini vera partur av”, stendur millum annað í niðurstøðuni í kanning, sum FOÍB, Føroya Orkuídnaðarbólkur, hevur gjørt fyri Sjóvinnufelagið við stuðuli frá Vinnuframa.
text: #000006
text: Niðanfyri eru nakrar niðurstøður úr kanningini.
text: #000007
text: “FOÍB viðmælir ikki, at Føroyar leggja seg eftir at kappast við tær etableraðu avriggingarhavnirnar í Bretlandi, Danmark ella Noregi í avrigging av stórum pallum og installatiónum. Hetta hevði kravt risaíløgur í havnaløg, og tað er okkara meting, at avkastið ikki hevði verið serliga gott. Hetta virksemið telur bert 2% av fullu upphæddini, ið brúkt verður upp á avrigging, nú meginparturin av arbeiðinum fer fram offshore.
text: #000008
text: Langa strekkið, ið installatiónir skulu flytast úr Norðsjónum fyri at koma til Føroya er eisini ein vansi. Hetta vildi eisini gjørt seg galdandi fyri at flutt gamalt jarn og onnur metall, sum eru endavøran, ið avrigging framleiðir, niður aftur til keyparar í Bretlandi og evropeiska meginlandinum.
text: #000009
text: Burturbeining av vandamiklum evnum hevði eisini kunnað gjørst ein trupulleiki, um serfrøði ikki er til taks til tað í Føroyum.
text: #000010
text: Eitt annað, ið hugsast skal um, tá ið hugt verður at møguleikanum at avrigga stórar installatiónir í Føroyum, er, at tað krevst nógv vanlig tímalønt arbeiðsmegi, og tað slagið av arbeiðsmegi er ikki tøkt í Føroyum í hesum árum.
text: #000011
text: Vert er eisini at hava í huganum, at hóast Skálafjørðurin er tað mest sjálvskrivaða økið til ein avriggingardepil, ið kann nýtast til stórar installatiónir, so skuldi slíkt virksemi kappast við alt møguligt annað ídnaðarvirksemi í økinum.
text: #000012
text: Tað er tó so, at ikki alt avriggingarvirsemi á landi er ætlað til slíkar stórar installatiónir sum oljupallar. Til dømis er tann gamla North Harbour í Aberdeen ment til serliga at taka sær av endurnýtslu av undirvatnsstrukturum sum rørleiðingar, betongundirløg og sokallaðum jólatrøum.
text: #000013
text: Vit hava nógvar góðar havnir í Føroyum, har slíkt arbeiði kundi gingið fyri seg, og mælt verður til, at hesin møguleiki verður kannaður víðari av politisku myndugleikunum ella einum arbeiðsbólki, sum umboðar almenn áhugamál saman við umboðum úr vinnulívinum.
text: #000014
text: Arbeiðsbýtisbygnaðurin, ið avriggingarvinnan í Bretlandi brúkar sum grundarlag fyri tess uppgávum, vísir, hvussu størsti parturin av tí risastóru avrriggingarupphæddini fer til frálandavirksemi, heldur enn virksemi á landi. T.d. fara 45% til at avrigga brunnarnar.
text: #000015
text: FOÍB mælir til, at føroyskar fyritøkur, ið hava relevantu førleikarnar og styrkina, eiga at leggja seg eftir at hyggja at teimum pørtum av frálandaavriggingini, lýstir í arbeiðsbýtisbygnaðinum, og eyðmerkja tær uppgávur og tænastur, ið tær hava møguleika at loysa og veita, og so royna at bjóða upp á slíkar uppgávur ella tænastur.
text: #000016
text: Í framhaldi av hesum, so verður rátt til, at feløg taka samband við ídnaðarfelagsskapir sum Decom North Sea, okkara systurfelag Offshore Energies UK og fyristøðufeløg og tey konsortium, ið hesi hava gjørt, sum t.d. tað, ið CNR International, EnQuest, TAQA og Total Energies hava stovnað.
text: #000017
text: Eisini verður mælt til samstarv við The North Sea Transition Authority, ið hevur yvirskipaðu ábyrgdina av øllum avriggingarvirksemi á bretska landgrunninum, og sum samskipar og sjósetur ymisk initiativ fyri at fáa avriggingarbeiði gjørt á ein effektivan og kostnaðarlættan máta.
text: #000018
text: Tá ið Foib viðmælir, at hugt verður at sergreinum í frálandaavrigging, so hyggur Foib eisini at strategiskum perspektivum. Olja- og gassleiting og framleiðsla fer helst at minka uppá sikt, og vil hetta økja tilsvarandi um avriggingarvirksemi. Havandi hetta í huga, so er skilagott fyri tey feløg, sum í dag hava fólk í vinnu í frálandavinnuni, at víðka um virkisførleikan hjá hesum fólki til eisini at umfata avriggingararbeiði.
text: #000019
text: Tá hugt verður at arbeiðisbýtisbygnaðinum, so sæst, at har eru eisini sergreinar í avriggingarvirksemi á landi innan verkfrøði, projektleiðslu og umhvørvisvísund, ið feløg við relevantu førleikunum kunnu leggja seg eftir. Serliga tá hugsað verður um stóru framstigini seinnu árini við at kunna arbeiða í frástøðu við nútímans tøkni.
text: #000020
text: Tá tað kemur til stóríløgur í havnaløg og facilitetir rundanum havnir, so hevur Foib ta fatan, at tað vildi verið ein nógv skilabetri íløga, um hetta, heldur enn til avriggingarvirksemi, varð gjørt til framtíðar vindmyllur og atknýtta útgerð til frálandavindorku,” stendur í niðurstøðuni í frágreiðingini, sum er gjørd um avrigging av oljuvinnu.
text: #000021
text: Fólkatingið vitjar SEV í Húsahaga
text: #000024
text: Helvtin av orkuni frá vindmyllulundum fer til spillis
text: #000026
text: Oljuprísur uppá 100 dollarar í eygsjón
text: #000028
text: Russland sendir oljutangaskip norður um Sibiria
text: #000029
text: Byggja heimsins størstu vindmylnuhøll í Esbjerg
text: #000030
text: Bera ótta fyri nýggjum grønum brennievnum
text: #000031
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000035
text: Fyristing tel. 20 80 80 [email protected]
text: #000036